“สุเชษฐ์” มอง SET สดใสส่งท้ายปี แนะเก็งกำไร 5 หุ้นเด่น
“สุเชษฐ์ สุขแท้” มอง SET สดใสส่งท้ายปี 2565 ตามตลาดเพื่อนบ้านที่ปรับตัวขึ้นมาร้อนแรง คาดว่าดัชนีจะเคลื่อนไหวที่แนวรับ 1,660 จุด แนวต้าน 1,670 – 1,675 จุด แนะสอย 5 หุ้นเด่นน่าเก็งกำไร PR9-EA-KKP-SAWAD-ADVANC
“สุเชษฐ์ สุขแท้” มอง SET สดใสส่งท้ายปี 2565 ตามตลาดเพื่อนบ้านที่ปรับตัวขึ้นมาร้อนแรง คาดว่าดัชนีจะเคลื่อนไหวที่แนวรับ 1,660 จุด แนวต้าน 1,670 – 1,675 จุด แนะสอย 5 หุ้นเด่นน่าเก็งกำไร PR9-EA-KKP-SAWAD-ADVANC
30 ธ.ค. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่าน “ข่าวหุ้นเจาะตลาด” วันนี้ (30 ธ.ค. 65) ว่า  บรรยากาศการซื้อขายตลาดหุ้นไทยวันนี้น่าจะคึกคักส่งท้ายปีตามตลาดหุ้นเพื่อนบ้าน คาดว่าดัชนีจะเคลื่อนไหวแนวรับที่ระดับ 1,660 จุด แนวต้าน 1,670 – 1,675 จุด
สำหรับกลยุทธ์การลงทุนแนะนำให้นักลงทุนขายทำกำไรครึ่งหนึ่ง แล้วอีกครึ่งหนึ่งให้ถือข้ามปีเพื่อไว้เก็งกำไรในต้นปี 2566 แนะนำหุ้นเด่น ดังนี้ บริษัท โรงพยาบาลพระรามเก้า จำกัด (มหาชน) หรือ PR9 ให้แนวรับ 16.80 บาท แนวต้าน 18.20 บาท ต่อมาคือ บริษัท พลังงานบริสุทธิ์ จำกัด (มหาชน) หรือ EA ให้แนวรับ 95 บาท แนวต้าน 100 บาท
นอกจากนี้ยังแนะนำ ธนาคารเกียรตินาคินภัทร จำกัด (มหาชน) หรือ KKP ให้แนวรับ 71 บาท แนวต้าน 75 บาท ต่อมาคือ บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ให้แนวรับ 47.75 บาท แนวต้าน 52.50 บาท และ บริษัทแอดวานซ์ อินโฟร์ เซอร์วิส จำกัด (มหาชน) หรือ ADVANC ให้แนวรับ 193 บาท แนวต้าน 200 บาท